|  |  |
| --- | --- |
| ΣΥΛΛΟΓΟΣ ΥΠΑΛΛΗΛΩΝ ΠΕΡΙΦΕΡΕΙΑΚΩΝ ΥΠΗΡΕΣΙΩΝ ΥΠ.Ε.Π.Θ. (ΣΥΠΥΥΠ)ΕΔΡΑ: Λ. Κηφισίας  16,Αμπελόκηποι- Αθήνα  115-26 |  Αθήνα 06-08-2018  **Προς:**-   - Μέλη μας                                  |
| site: [www.sypyp.gr](http://www.sypyp.gr) e-mail: sypyyp@gmail.comΤηλ. 2131316384 φαξ.: 210-3442203 |  |

**ΑΝΑΚΟΙΝΩΣΗ ΛΕΙΤΟΥΡΓΙΑΣ ΚΑΤΑΣΚΗΝΩΣΗΣ ΥΠΠΕΘ**

Αγαπητοί συνάδελφοι,

Έπειτα από τις αποφάσεις, 106836/Α2/27-06-2018 του Υπουργού Παιδείας και 254/03-08-2018 του Γενικού Γραμματέα του ΥΠΠΕΘ για την παραχώρηση και τις αποφάσεις του Δ.Σ., της κατασκήνωσης που ορίσθηκε με την υπ. αριθμ. 118137/Α2/12-07-2018 Υ.Α., για την οργάνωση και λειτουργία των καταλυμάτων του ΥΠ.Π.Ε.Θ. στη Νέα Μάκρη, σας γνωρίζουμε τα εξής:

**Η κατασκήνωση θα λειτουργήσει**

 **από τη Δευτέρα 13-08-2018 έως και την Παρασκευή 14-09-2018.**

 **Συγκεκριμένα:**

Τα καταλύματα του Αγ. Ανδρέα στη Νέα Μάκρη αποτελούνται από σύνολο ανεξάρτητων κλιματιζόμενων οικίσκων δυναμικότητας 4 κλινών, με ψυγείο και WC, όπου θα φιλοξενηθούν οι συνάδελφοι μας μετά των μελών της οικογένειάς τους.

 Σας γνωρίζουμε ότι οι ανεξάρτητοι οικίσκοι βρίσκονται στην παραλία Ζούμπερι, Αγίου Ανδρέα, δίπλα στην αμμώδη φυσική παραλία εντός πευκοδάσους υψηλού κάλλους. Οι εγκαταστάσεις είναι περιφραγμένες και διαθέτουν χώρους στάθμευσης αυτοκινήτων, χώρους με στέγαστρα και πάγκους για τη χρήση μικρών εστιών για την παρασκευή φαγητού, καθότι τα οικήματα δεν διαθέτουν κουζίνα και απαγορεύεται αυστηρώς η παρασκευή φαγητού με τη χρήση υγραερίου (γκαζάκια και φιάλες).

**Η διάρκεια της παραμονής κάθε περιόδου ορίζεται σε 14 ημέρες και το συμβολικό κόστος διαμονής, για τρέχοντα λειτουργικά έξοδα, στα 10,00 ευρώ/περίοδο.**

**Για την τελευταία περίοδο που ορίζεται σε 5 ημέρες το συμβολικό κόστος διαμονής, για τρέχοντα λειτουργικά έξοδα, στα 5,00 ευρώ.**

Κατόπιν των ανωτέρω, σας καλούμε να συμπληρώσετε τη συνημμένη αίτηση, στην οποία πρέπει να δηλώσετε:

1) την περίοδο διαμονής που σας ενδιαφέρει

2) τον αριθμό των ατόμων της οικογένειάς σας

**Οι αιτήσεις θα πρέπει να υποβληθούν στο Σύλλογο μας μέχρι την Πέμπτη 09-08-2018.**

**Αιτήσεις μετά την παραπάνω ημερομηνία δε θα γίνουν δεκτές**.

 **H πρωτότυπη τραπεζική απόδειξη κατάθεσης του ποσού των 10,00 ή των 5,00 ευρώ, θα προσκομίζετε την πρώτη ημέρα της κατασκηνωτικής περιόδου και αντίγραφο της στο Σύλλογο με την αίτηση.**

-**Προσοχή κάθε μέλος με την οικογένεια του δικαιούται έναν οικίσκο.**

**Δεύτερος οικίσκος επιτρέπεται αυστηρά και μόνο σε πολύτεκνες και τρίτεκνες οικογένειες.**

**Σε περίπτωση μεγαλύτερης ζήτησης οικίσκων από τους υπάρχοντες σε μία κατασκηνωτική περίοδο, θα προηγούνται οι πολύτεκνες και τρίτεκνες οικογένειες και οι οικογένειες με παιδιά, για τους λοιπούς ενδιαφερόμενους θα διεξάγεται κλήρωση.**

Σας εφιστούμε την προσοχή ότι την ευθύνη του κάθε οικίσκου την έχει ο συνάδελφος που τον χρεώνεται, ο οποίος θα διαμένει εκεί με τους οικείους του.

**Επίσης θα πρέπει να γνωρίζετε ότι τα κατοικίδια απαγορεύονται αυστηρά.**

Οι κατασκηνώσεις θα λειτουργήσουν με το σύνολο των οικίσκων ανά περίοδο, σε τέσσερις (3) περιόδους των 14 ημερών και μία περίοδο των 5 ημερών, ως εξής:

**1η - Δευτέρα 13 Αυγούστου έως και Κυριακή 26 Αυγούστου 2018**

**2η - Δευτέρα 27 Αυγούστου έως και Κυριακή 09 Σεπτεμβρίου 2018**

**3η - Δευτέρα 10 Σεπτεμβρίου έως και Παρασκευή 14 Σεπτεμβρίου 2018**

 Η άφιξη θα γίνεται αυστηρά έως τις 14:00 το μεσημέρι της Δευτέρας και η αναχώρηση έως τις 18:00 του Κυριακής.

 Οι συνάδελφοι θα πρέπει κατά την άφιξη στο χώρο των καταλυμάτων να προσκομίσουν την αστυνομική τους ταυτότητα, καθώς και το καταθετήριο του ποσού των 10,00 ευρώ ή 5,00 ευρώ για την τελευταία περίοδο.

Επίσης, σας γνωρίζουμε ότι θα πρέπει να φέρετε μαζί σας κλινοσκεπάσματα και διάφορα είδη καθαρισμού (κουβάς, σφουγγαρίστρα, σκούπα, υγρά καθαρισμού **με εξαίρεση τη χλωρίνη** κλπ) απαραίτητα για τον καθαρισμό του οικίσκου σας.

 Η κατάθεση θα γίνεται στο λογαριασμό της ΠΟΣΥΠ, στην **Τράπεζα ΠΕΙΡΑΙΩΣ** **GR50 0171 6660 0066 6610 5127 529** και θα αναγράφεται το ονοματεπώνυμο του καταθέτη, η αιτιολογία «συνδρομή κατασκήνωσης» και η περίοδος ( π.χ. Ονοματεπώνυμο σας Συνδρομή Κατασκήνωσης 3η ).

Για το Δ.Σ.

 Ο Πρόεδρος Ο Γ. Γραμματέας

 Νώντας Αθανασιάδης Παναγιώτης Αντωνακάκης